Elmo Tiisvald

**Elmo Tiisvald** (sündinud 13. juunil 1967 Tallinnas) on eesti dirigent ja viiuldaja. 

## Haridus
Ta on õppinud aastatel 1974–1982 Tallinna Muusikakeskkoolis viiulit (õpetajad Ene Pedaste ja Tiiu Peäske) ning lõpetanud 1986. aastal Georg Otsa nimelise Tallinna Muusikakooli koorijuhtimise (juhendaja Enn Oja) ja viiuli erialal (juhendaja Lemmo Erendy). 1993. aastal lõpetas ta Eesti Muusikaakadeemia kooridirigeerimise alal (Ants Üleoja klass) ja 2003. aastal orkestridirigeerimise alal (Paul Mägi ja Roman Matsovi klass). Täiendanud end dirigendina Stuttgardi Bach-Akadeemias John Eliot Gardineri ja Helmuth Rillingi meistrikursustel ning Sylvain Cambrelingi, Jorma Panula ja Neeme Järvi meistriklassides.

## Töö ja looming
Aastatel 1992–1995 töötas ta Eesti Filharmoonia Kammerkooris laulja, koormeistri ja dirigendina ning õppejõuna Eesti Muusikaakadeemias. 

1991. aastal asutas ta Tallinna Rahvusvahelise Orelifestivali Oratooriumikoori ja 1996. aastal Tallinna Kontserdikoori.

1995. aastal alustas tööd dirigendina rahvusooperis Estonia, aastatel 1998–2009 ja 2013–2022 oli seal ooperikoori peakoormeister.

Aastatel 2009–2013 oli ta vabakutseline dirigent ja lektor.

Juhatanud kontserte Eesti Riikliku Sümfooniaorkestri, Tallinna Barokkorkestri, Pärnu Linnaorkestri, Eesti Filharmoonia Kammerkoori, Eesti Raadio Segakoori, Eesti Rahvusmeeskoori, Eesti Kontserdi oratooriumikoori, Tallinna Rahvusvahelise Orelifestivali koori ja rahvusooperi Estonia ooperikooriga. Rahvusooperis Estonias on ta dirigeerinud nii oopereid, ballette kui muusikale. 

Tema juhatatud muusikakollektiive ka mitmel festivalil nii Eestis, Soomes, Rootsis, Venemaal kui Saksamaal. 2014. aastal valiti Elmo Tiisvald eesti muusikapreemia "Aasta parim dirigent" nominendiks.

Elmo Tiisvald on Eesti Muusika- ja Teatriakadeemia dirigeerimisosakonna ja ooperistuudio õppejõud. Ta on aidanud käbi viia Nissi Trollide muusikakoolis noorte muusikute muusikateooria-, rütmimuusika- ja muusikatehnoloogiakoolitusi. Alates 2021. aastast õpetab ta Helsingis orkestreerimist ja rütmimuusika arranžeerimist.
Alates 2023. aastast on ta olnud ka muusikaajaloo ja rütmimuusikateooria õppejõud kolmes Eesti juhtivas muusikakoolis. 

2021. aastal pani ta aluse Nissi kirikumuusika festivalile ja on selle kunstiline juht.

## Salvestised
* "Opereti lummuses" – Margit Saulep ja Urmas Põldma – Pärnu City Orchestra, Pärnu Chamber Choir CD – muusikaline juht ja dirigent. Spotify: https://open.spotify.com/album/2TvlELZFh3BnZ2uqHJhpvL?si=_fb1qXI0RA2a44-MawxWig
*Olav Ehala muusikal "Arabella" Birgitta Festivalil – Üle-Eestiline Noorte Sümfooniaorkester, Tallinna Kontserdikoor, Maria Soomets (Arabella), Hannes Kaljujärv (Taaniel Tina), Rain Simul (Hasso),
Andero Ermel (Halleluuja), Veiko Tubin (Adalbert), Priit Volmer (Raudpats), Tatjana Mihhailova (Rosita), Mart Toome (Haak), Priit Kruusement (Meremõrtsukas), Mart Toome (Martsipan), Olari Viikholm (Suur Aadam), Aare Kodasmaa (Väike Aadam), Mati Vaikmaa (Puujalg), CD – muusikaline juht ja dirigent. Spotify: https://open.spotify.com/album/3oHQ8uO86APavCgaV45q6u?si=MDxzPfeHQUmwBxX6GbGJNw
*"Voices of the Estonian National Opera", CD
*Erkki-Sven Tüüri ooper "Wallenberg", DVD
*Cyrillus Kreegi "Requiem", CD
*Henry Purcelli Ode for St. Cecilias Day “Welcome to all the pleasures” Tallinna Barokkorkester ja Kontserdikoor, CD – dirigent
*Henry Purcelli ooper "Dido ja Aeneas", Tallinna Barokkorkester ja Tallinna Kontserdikoor, CD – muusikaline juht ja dirigent
*Tauno Pylkkäneni ooper "Mare ja tema poeg", CD
*Rudolf Tobiase oratoorium "Joonase lähetamine", 300 Years of St. Peterburg, DVD
*Olav Ehala peremuusikal "Nukitsamees", DVD, rahvusooperi Estonia orkester, koor ja solistid – muusikaline juht ja dirigent
*A. S. Dargomõžski (ru) ooper "Näkineid", VHS
*Eino Tambergi ooper "Cyrano de Bergeraque", CD, VHS – dirigendi assistent
*Giuseppe Verdi ooper "Nabucco", DVD, CD
*Rauno Remme "Voices", "Cor mundum", CD – dirigent
*Mari Vihmandi kammermuusika album, Eesti Raadio – dirigent

## Viited